     М О Д Е Л    У Г О В О Р А    

О  ИЗВОЂЕЊУ РАДОВА
Изградња  три дечија игралишта у Темерину и Бачком Јарку
Закључен  у Темерину, дана_________2024. године, између:
Уговорне стране:

1. Општинска управа Темерин, Новосадска бр. 326, ПИБ: 101869888, матични број: 08330514, коју заступа председник општине Младен Зец (у даљем тексту: Наручилац), са једне стране и
2. ____________________, ул.__________________бр.___, ________, ПИБ:____________, матични број: ____________, текући рачун ______________(даље: Извођач радова), кога заступа ______________, са друге стране.
Уговорне стране сагласно констатују:
- да је Наручилац, у складу са чланом 52. Закона о јавним набавкама („Службени гласник РС“,  број 91/19 и 92/23) и Планом јавних набавки Општинске управе Темерин за 2024. годину,  на основу Одлуке о спровођењу поступка број 404-24-2/2024-03 од 21.02.2024. године и Јавног позива, спровео отворен поступак јавне набавке  број 03/2024;

- да је Извођач радова доставио Понуду број _________од __.__.2024. године (попуњава Понуђач), која у потпуности одговара условима и спецификацији из Конкурсне документације и саставни је део овог уговора;

- да је Наручилац, у складу са чланом 146. Закона о јавним набавкама, применом критеријума  - „цена“ донео Одлуку о додели уговора број _____________ од _____________2024. године (попуњава Наручилац), којом је уговор доделио најповољнијем понуђачу.
Извођач радова ће радове из члана 1. извршити (заокружити и попунити): 
а) самостално;
б) заједнички, у групи са: 

______________________________ из __________________, Ул. __________________,                                    ПИБ: _______________, МБ: __________________, ТР __________________ код __________________ банке, део уговора који ће извршити члан групе (описно по предмету или у количини, вредности или у проценту од укупне уговорене вредности радова) _____________________________________________________;____________________________ из __________________, Ул. __________________, ПИБ: _______________, МБ: __________________, ТР __________________ код __________________ банке, део уговора који ће извршити члан групе (описно по предмету или у количини, вредности или у проценту од укупне уговорене вредности радова)  _____________________________________________________;
в) са подизвођачем: 

__________________________________ из __________________, Ул. __________________, ПИБ: __________________, МБ: __________________, ТР __________________ код __________________ банке, део уговора који ће извршити преко подизвођача (описно по предмету или у количини, вредности или у проценту од укупне уговорене вредности радова) _____________________________________________________; Да ли се доспела потраживања плаћају непосредно на текући рачун подизвођача за део Уговора који је он извршио _____ (да/не);                                                                                                  

__________________________________ из __________________, Ул. __________________, ПИБ: __________________, МБ: __________________, ТР __________________ код __________________ банке, део уговора који ће извршити преко подизвођача (описно по предмету или у количини, вредности или у проценту од укупне уговорене вредности радова) 
ПРЕДМЕТ  УГОВОРА
Члан 1.

Предмет овог уговора је извођење радова – Изградња три дечија игралишта у Темерину и Бачком Јарку, по спроведеном поступку јавне набавке бр. 03/2024, у свему према Понуди Извођача радова бр.________ од _________ 2024. године (даљем тексту: Понуда) и Обрасцу структуре понуђене цене од дана _______ 2024.године (у даљем тексту: Структура цене) који су саставни део овог уговора.


Ради извршења радова који су предмет Уговора, Извођач радова се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске радове као и све друго неопходно за потпуно извршење радова који су предмет овог уговора.
УГОВОРЕНА ЦЕНА
Члан 2.
Уговорне стране утврђују да цена свих радова који су предмет Уговора износи:      
динара без ПДВ-а_______________  (словима: __________________ динара)
износ ПДВ-а   _________________   (словима: __________________ динара)
динара са ПДВ-ом______________ (словима: __________________ динара).
Обавезу обрачуна и плаћања пореза на додату вредност на укупну вредност Уговора сноси порески обвезник сагласно Закону о порезу на додату вредност, подзаконским актима и пратећим прописима.

Цена свих радова добијена је на основу јединичних цена у складу са Понудом Извођача радова и Структуром цене из члана 1. овог Уговора.
Уговорена цена је фиксна по јединици мере и не може се мењати услед повећања цене елемената на основу којих је одређена.

Коначна вредност изведених радова утврдиће се на основу стварно изведених количина оверених у грађевинској књизи и јединичних цена из уговорене понуде (јединичне цене садржане су у Предмеру радова који је саставни део овог Уговора).

Јединичне цене из понуде су фиксне и не могу се мењати до завршетка посла.  Саставни део овог Уговора су Образац структуре понуђене цене и Образац понуде.   
  НАЧИН  ПЛАЋАЊА







Члан 3.

Средства за реализацију овог Уговора обезбеђена су Одлуком о буџету општине Темерин за 2024. годину - Финансијским планом општине Темерина за 2024. годину .
1)    30% аванс од висине уговореног износа без ПДВ-а,а по предаји:
· предрачуна у износу аванса без ПДВ-а;

· менице за повраћај авансног плаћања;
· меничног овлашћења за повраћај авансног плаћања;

· картона депонованих потписа овереног од

·  стране банке;

· извода из регистра меница НБС о регистрацији менице за повраћај авансног плаћања;
2)  70% плаћања уговорене цене ће се вршити по пријему оверених привремених месечних ситуација и окончане ситуације, сачињених на основу оверене грађевинске књиге изведених радова и јединичних цена из усвојене понуде Извођача уз Извештај овлашћеног лица Наручиоца, а у року од највише 45 (четрдесетпет) дана од дана пријема привремене или окончане ситуације, с тим што окончана ситуација мора износити минимум 10% (десет процената) од уговорене вредности и уз њу се наручиоцу мора доставити средства обезбеђења за добро извршење посла и отклањање недостатака у гарантном року. 

Услов за оверу окончане ситуације је извршена примопредаја изведених радова.
Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију Извођач радова доставља Наручиоцу радова који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора.
Плаћање обавеза насталих у 2024. години, вршиће се до висине одобрених средстава на позицији у финансијском плану за ту намену, а у складу са Законом и Одлуком којим се уређује буџет општине Темерин за 2024. годину.   
РОКОВИ 






Члан 4.    
Извођач радова се обавезује да радове изведе у року од 60 (шездесет) дана, рачунајући од дана увођења у посао од стране наручиоца радова. 

Датум увођења у посао уписује се у грађевински дневник, а сматраће се да је Извођач уведен у посао, у року од најдуже 10 дана од дана закључења Уговора, односно након што Извођач Наручиоцу достави средства финансијског обезбеђења.


Даном успешно завршених радова, сматра се дан кад извођач радова уписом у грађевински дневник извести наручиоца да су предметни радови завршени и овлашћено лице Наручиоца потврди упис извођача.

Утврђени рокови су фиксни и не могу се мењати без сагласности Наручиоца.


За радове које Наручилац одреди да је потребна хитна интервенција (због угрожавања саобраћаја, пешака, објеката и сл.), морају се извести у што краћем року, у свему према писаном налогу Наручиоца, а на локацију се мора изаћи у року од 3h.
Члан 5.
Извођач радова има право да захтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:

1.) природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);

2.) мере предвиђене актима надлежних органа;

3.) неповољни временски услови за извођење фасадерских радова на отвореном;

4.) закашњење увођења Извођача радова у посао;

5.) закашњење увођења Извођача у посао;

6.) поступци Наручиоца у смислу узансе 70. из Посебних узанси о грађењу;

7.) непредвиђени радови за које Извођач радова приликом извођења радова није знао нити је могао знати да се морују извести;
8.) вишкови радова.
Наручилац одлучује да ли ће и за колико продужити рок за завршетак радова у  року од 8 дана од дана када је Извођач радова затражио од Наручиоца да одлучи о продужењу рока за завршетак радова. Уколико Извођач радова пропусти да достави благовремено обавештење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.


Захтев за продужење рока за извођење радова Извођач радова писмено подноси Наручиоцу у року од једног дана од сазнања за околност, а најкасније 5 (пет) дана пре истека коначног рока за завршетак радова. 

Уговорени рок је продужен када уговорне стране закључе Анекс уговора у складу са одлуком коју Наручилац донесе на начин и под условима прописаним законом.
            У случају да Извођач радова не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.
ОБАВЕЗЕ НАРУЧИОЦА

Члан 6.
Наручилац ће за извођење радова обезбедити све потребне услове како би се исти несметано одвијали и то:

- слободну локацију за извођење радова;

- увођење у посао Извођача радова, након достављања средства финансијског обезбеђења за добро извршење посла;

- обезбеди Извођачу радова сву потребну документацију;
- да плати изведене и фактурисане радове;

- да овери документацију у складу са Уговором;

- да именује одговорно лице које ће пратити реализацију Уговора и о томе писмено обавестити Извођача радова.                                  
ОБАВЕЗЕ ИЗВОЂАЧА РАДОВА

Члан 7.
Обавезе Извођача радова су:

1. Да све радове предвиђене чл. 1. овог уговора изведе стручно, квалитетно, и у року, у свему према расположивој документацији и важећим прописима и стандардима за извођење радова ове врсте.

2. Да обележи градилиште.

3. Да се у свему придржава одредби Закона о безбедности и здрављу на раду, тако да се Наручилац ослобођа сваке одговорности за евентуалну штету према  трећим лицима или стварима трећих лица.

4. Да обезбеди материјал предвиђен Предмером радова који одговара прописима и стандардима.

5. Да изведе радове сагласно правилима струке и да Наручиоца упозори на грешке које примети.

6. Да се на градилишту придржава свих мера заштите на раду у складу са важећим законским прописима.

7. Да обезбеди сигурност пролазника, суседа, својих радника и осталих лица која се могу наћи на градилишту.

8. Да одреди одговорно лице за извођење радова у складу са Законом о планирању и изградњи и о томе писмено обавести Наручиоца.

9. Да по завршетку радова повуче са градилишта своје раднике, уклони сав преостали материјал, средства за рад и опрему, као и своје  привремене објекте.

10. Да за извођење радова обезбеди довољну радну снагу са одговарајућом стручном спремом, одговарајућу опрему и механизацију.

11. Да сноси трошкове евентуалне штете коју је направио извођењем радова трећим лицима и стварима трећих лица.
12. Да у целини поступи по примедбама Наручиоца, као и комисије за примопредају радова. У противном Наручилац је овлашћен да сам или преко другог Извођача радова отклони утврђене недостатке и то на трошак Извођача радова, а без посебне судске одлуке. 
13. Да достави окончану ситуацију у року од десет дана од окончања свих радова.
Финансијско обезбеђење
Члан 8.

Извођач је дужан да одмах, а најкасије у року од 10 дана од дана закључења уговора, достави банкарску гаранцију за повраћај авансног плаћања у висини максимално 40% без пдв-а од уговорене вредности радова, са роком важења најмање 30 дана дужим од истека рока за извршење посла, која је наплатива у случају да изабрани понуђач у целини или делимично не испуњава своје обавезе из уговора. 

Банкарска гаранција мора да буде безусловна и платива на први позив и не може да садржи додатне услове за исплату, краће рокове или мањи износ од оних које одреди наручилац или промењену месну надлежност за решавање спорова.

Уколико понуђач поднесе гаранцију стране банке, тој банци мора бити додељен кредитни рејтинг коме одговара најмање ниво кредитног квалитета 3 (инвестицони ранг). 

Кредитни рејтинг додељује рејтинг агенција која се налази на листи подобних агенција за рејтинг коју је у складу с прописима објавила Народна банка Србије или подобна рејтинг агенција која се налази на листи регистрованих и сертификованих рејтинг агенција коју је објавило Европско тело за хартије од вредности и тржишта (EuropeanSecuritiesandMarketsAuthorities – ESMA).
Сви трошкови око прибављања банкарских гаранција падају на терет Извођача радова.
Члан 9.

Извођач је дужан да у року од 7 дана од дана закључења Уговора Наручиоцу преда банкарску гаранцију за повраћај авансног плаћања, у висини уговореног аванса без ПДВ-а, са роком важења 30 дана дужим од уговореног рока. Наручилац ће уновчити банкарску гаранцију за повраћај авансног плаћања уколико Извођач не правда примљени аванс у роковима и на начин предвиђен Уговором.

Извођач је дужан да у року од 7 дана од дана закључења Уговора Наручиоцу преда банкарску гаранцију за добро извршење посла, у висини од 10% уговорене цене без ПДВ, са роком важења 30 дана дужим од уговореног рока. Наручилац ће уновчити банкарску гаранцију за добро извршење посла уколико Извођач не извршава своје уговорне обавезе у роковима и на начин предвиђен Уговором или уколико приликом примопредаје изведених радова не достави банкарску гаранцију за отклањање грешака у гарантном року.
Ако се за време трајања Уговора промени уговорени рок, Извођач је дужан да продужи рок важења банкарске гаранције за повраћај авансног плаћања и за добро извршење посла.

Извођач је дужан да приликом примопредаје изведених радова Наручиоцу преда банкарску гаранцију за отклањање грешака у гарантном року, у висини од 10% од уговорене цене без ПДВ, са роком важења 30 дана дужим од гарантног рока.
Наручилац ће уновчити банкарску гаранцију уколико Извођач не буде извршавао своје гарантне обавезе у роковима и на начин предвиђен Уговором. Уколико Извођач не достави банкарску гаранцију за отклањање грешака у гарантном року, Наручилац ће уновчити банкарску гаранцију за добро извршење посла.


Све банкарске гаранције морају бити безусловне, плативе на први позив, неопозиве и без права на приговор.

Ниједна банкарска гаранција не може садржати додатне услове за исплату, краће
рокове од оних које одреди Наручилац нити мањи износ од оног који одреди Наручилац оку, Наручилац може наплатити средство обезбеђења за испуњење уговорних обавеза.
ГРАДИЛИШНА ДОКУМЕНТАЦИЈА

Члан 10.
Извођач радова се обавезује да уредно води градилишну документацију: грађевински дневник, грађевинску књигу, која мора бити потписана и оверена, књигу инспекције и осталу документацију по Закону о планирању и изградњи.

Сви налози и измене настале у току рада извршиће се само уколико су уписане у грађевински дневник и уредно оверене уз сагласност Наручиоца.
ЕВЕНТУАЛНЕ ПРИМЕДБЕ И ПРЕДЛОЗИ НАДЗОРНОГ ОРГАНА
Члан 11.

Евентуалне примедбе и предлози Наручиоца уписују се у грађевински дневник.
Извођач радова је дужан да поступи по оправданим примедбама и захтевима и да отклони недостатке у радовима у погледу којих су стављене примедбе и то на сопствени трошак.
ПРИМОПРЕДАЈА РАДОВА

                                                                     Члан 12.
Извођач радова се обавезује да писаним путем обавести Наручиоца о дану завршетка свих уговорених радова.

Наручилац ће на основу захтева Извођача радова формирати Комисију за преглед и пријем изведених радова.  
Преглед и пријем изведених радова вршиће се у складу са Законом о планирању и изградњи и другим одговарајућим прописима и стандардима. Извођач радова је обавезан да у целини поступи по примедбама Комисије.

По обављеном прегледу и пријему уговорне стране ће преко својих овлашћених представника извршити примопредају и коначни обрачун изведених радова.
ГАРАНЦИЈА КВАЛИТЕТА

Члан 13.
Извођач радова ће гарантовати да су изведени радови, у време примопредаје, у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.

Гарантни рок за квалитет изведених радове износи 24 месеци и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу радова у тренутку примопредаје радова.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца.
Извођач радова је дужан да за сав уграђени материјал који подлеже сертификатима из Техничког описа, достави наручиоцу фотокопије сертификата за уграђене материјале у моменту уградње.
Независно од права из гаранције, Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

ВИШКОВИ И МАЊКОВИ РАДОВА
Члан 14.

Уколико се током извођења уговорених радова појави потреба за извођењем вишка радова, Извођач радова је дужан да о томе одмах, писменим путем, обавести Наручиоца и стручни надзор.

Извођач радова није овлашћен да мења обим уговорених радова, односно да изведе вишак радова без писане сагласности Наручиоца.

Наручилац неће платити цену вишка радова за чије извођење не постоји писана сагласност Наручиоца.
Члан 15.
У складу са Посебним узансама о грађењу, Извођач се обавезује да све вишкове изведе по уговореним јединичним ценама, уз сагласност Наручиоца и закључење анекса уговора.
Извођач радова је обавезан да током извођења радова, а најкасније до коначног обрачуна, достави Наручиоцу, преглед вишкова и мањкова радова са количинама и уговореним јединичним ценама. 
Наручилац је у обавези да провери основаност истог, описе позиција и количине и достави мишљење са детаљним образложењем сваке појединачне позицијеи донесе одлуку у облику Изјашњења најкасније у року од 10 (десет) дана од дана пријема.

По прихватању прегледа вишкова и мањкова радова од стране Наручиоца, са Извођачем радова ће се закључити Анекс овог Уговора, сагласно члану 156.-157. ЗЈН, а пре коначног обрачуна, односно испостављања оконачне ситуације.

Након закључења Анекса Уговора, Извођач радова се обавезује да у року од 7 (седам) дана од дана потписивања Анекса, преда Наручиоцу средство обезбеђења за добро извршење посла, на вредност радова који се уговарају Анексом из претходног става.
НЕПРЕДВИЂЕНИ РАДОВИ

Члан 16.

Извођач радова је обавезан да одмах по уоченој потреби за извођењем непредвиђених радова, а пре извођења истих, достави Наручиоцу захтев за извођење непредвиђених радова који мора да садржи:

1. предмер и предрачун непредвиђених радова са јединичним ценама, 

2. детаљне анализе цена непредвиђених радова.


Наручилац проверава основаност потребе за извођењем непредвиђених радова, врши контролу предмера непредвиђених радова, описа позиција и количина и даје своје мишљење са детаљним образложењем сваке појединачне позиције најкасније у року од 10 (десет) дана од дана пријема захтева, ради предузимања радњи за уговарање непредвиђених радова у складу са чланом 158. Закона о јавним набавкама.

Повећање вредности уговора на основу непредвиђених радова не може бити веће од 50% вредности основног уговора нити може имати за циљ избегавање примене закона о јавним набавкама.

Извођач радова је дужан да приступи извођењу хитних непредвиђених радова и пре закључења уговора о њиховом извођењу, уз упис у грађевински дневник, уколико је њихово извођење нужно за стабилност објекта или за спречавање штете, а изазвани су ванредним и неочекиваним догађајима, који се нису могли предвидети у току израде техничке документације.

Извођач радова је дужан да одмах по наступању ванредних и неочекиваних догађаја, усмено обавесте Наручиоца, а писмено у року од 24 сата. Наручилац ће, по добијању обавештења од стране Извођача радова приступити уговарању наведених радова, у складу са ставовима 2., 3. и 4. овог члана Уговора.
ИЗМЕНЕ УГОВОРА

Члан 17.

Наручилац може у складу са чланом 160. Закона о јавним набавкама („Сл. гласник РС“, бр. 91/2019 и 92/2023), након закључења Уговора о јавној набавци без спровођења поступка јавне набавке повећати обим предмета набавке, с тим да се вредност уговора може повећати максимално до 15% од укупне вредности првобитно закљученог уговора.


Повећање обима предмета набавке не односи се на вишкове радова уколико су исти уговорени.


Повећањем обима предмета набавке не може се мењати предмет набавке.
Члан 18.


У случају потребе извођења непредвиђених радова, наручилац ће дозволити   продужење рока.


Наручилац доноси одлуку о измени уговора због промене битних елемената уговора, у складу са чланом 156. Закона.


Изменом уговора, по било ком од наведених основа, не може се мењати предмет јавне набавке

КОНАЧНИ ОБРАЧУН

Члан 19.

Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи и усвојених јединичних цена из понуде које су фиксне и непроменљиве. 

Комисију за коначни обрачун именоваће Наручилац радова, а обавезно је чине и 1 (један) представник Наручиоца и 1 (један) представник Извођача радова.

Комисија сачињава Записник о коначном обрачуну изведених радова.
УГОВОРНА КАЗНА

Члан 20.

Уколико Извођач радова не заврши радове у уговореном року,  дужан је да плати Наручиоцу уговорну казну у висини 0,5% уговорене вредности за сваки дан закашњења, с тим што укупан износ казне не може бити већи од 10% (десет  процената) укупно уговорене вредности радова.

Наплату уговорне казне Наручилац ће извршити, без претходног пристанка Извођача радова, умањењем рачуна наведеног у окончаној ситуацији. 
Уколико је Наручилац због закашњења у извођењу или предаји изведених радова претрпео штету која је већа од износа уговорне казне може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже. 
ОСТАЛЕ  ОДРЕДБЕ
                                                          Члан  21.

Наручилац има право да одустане од Уговора, ако је извршио своје уговорене обавезе, уколико се Извођач радова не придржава утврђене динамике извршења радова или настави са извођењем радова који не задовољавају квалитет, и поред писмених примедби од Наручиоца. У том случају Наручилац је овлашћен да радове уступи другом извођачу с тим да Извођач радова сноси насталу штету.

Све допуне и измене Уговора се сматрају важећим само уколико су сачињене у писменој форми и уколико су их уговорне стране потписале.

Извођач радова нема право да своја права и обавезе по Уговору преноси трећим лицима нити да ангажује другог подизвођача осим овог наведеног у Уговору.

Све обрачуне са својим кооперантима ће вршити Извођач радова, а у случају да настану рекламације према Извођачу радова од стране трећег лица, Наручилац у вези тога неће сносити никакву одговорност.
Члан 22.
Прилози и саставни делови овог Уговора су:
· Понуда Извођача радова бр. ______ од _________2024.  године
· Структура цене – Предмер и предрачун радова

· Технички опис радова.
Члан 23.
Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Новом Саду.

Члан 24.
Овај уговор сачињен је у 6 (шест) једнаких примерака, од чега 4 (четири) примерка задржава Наручилац, а 2 (два) примерка задржава Извођач радова.

Члан 25.

Овај уговор се сматра закљученим када га потпишу обе уговорне стране када и ступа на снагу.
                  За Извођача радова




       За Наручиоца

                                                                                                  председник општине Темерин
________________________________           
______________________________








                 Младен Зец









            (потпис и печат)

